# Aranyosmarót

### A Wikipédiából, a szabad lexikonból.

Aranyosmarót
Címer | Térkép
--- | ---
Általános jellemzők
Név magyarul: | Aranyosmarót
Név szlovákul: | Zlaté Moravce
Kerület: | Nyitra
Járás: | Aranyosmarót
Régió: | Bars
Koordináták: | 48° 22' 42" É. Sz. 18° 23' 48" K. H.
Tengerszint feletti magasság: | 196 m
Terület: | 45,36 km²
Népesség: | 15 618 (2002)
Népsűrűség: | 344 lakos/km2
Közigazgatási adatok
Statisztikus területi egység: | 27343
Gépjármű jele: | ZM
Irányítószám: | 953 01
Körzethívószám: | 00421 (0) 37
Hivatali címek
Cím: | Mestský úrad Zlaté Moravce 1. Mája 2 953 33 Zlaté Moravce
Web: | http://www.mestozm.sk/
E-mail: | sekretariat@mestozm.sk
Telefon: | +421/37/69 23 925
Fax: | +421/37/69 23 945
Politika
Polgármester: | Ing. Ostrihoňová Serafína (független)
Adatok forrása
A Szlovák Statisztikai Hivatal (SŠÚ), http://obce.info

Aranyosmarót (szlovákul Zlaté Moravce, németül Goldmorawitz) város Szlovákiában. A Nyitrai kerület Aranyosmaróti járásának székhelye. Hizér és Perlep településeket csatolták hozzá. Lakosainak száma 15.600.

## [szerkesztés] Fekvése

Nyitrától 27 km-re északkeletre, a Zsitva partján fekszik. é. sz. 48°22′60’’ k. h. 18°23′60’’

## [szerkesztés] Nevének eredete

1113-ban Morowa néven említik először. Ez a szláv moravci = morvák népnévből ered, nevének előtagja pedig arra utal, hogy az Árpád-korban a Zsitva-folyóból aranyat mostak.

## [szerkesztés] Története

A város területén már a paleolitikum korban laktak emberek. A 9. - 10. században a Nagymorva Birodalomhoz tartozott. A mai várost morva (marót) aranybányászok alapították 1050 körül. 1113-ban a zobori apátság összeírásában Morowa néven említik először. A településen már a 13. században állt egy kis templom körülötte temetővel. 1530-ban és 1634-ben a török dúlta fel. A trencséni csata után Rákóczi a városon keresztül vonult vissza seregével. A város ipari fejlődése a 19. század végén indult meg. Sörgyár, cukorgyár, téglagyár, gőzmalom létesült és megindult a textilipar, szőnyeggyártás is. 1891-ben beindult a vasúti közlekedés Kistapolcsány és Érsekújvár felé. A 18. század végétől 1918-ig Bars vármegye székhelye. 1910-ben 3227 lakosából 2127 magyar, 941 szlovák és 147 német volt.

## [szerkesztés] Látnivalók

- 17. századi eredeteileg reneszánsz Migazzi-várkastély, 1789-ben barokk-klasszicista stílusban építették át. Ma a városi múzeum van benne.
- Bars vármegye egykori vármegyeháza (1700-ban épült).
- Szent Mihály templomát 1785-ben Migazzi Kristóf bíboros építtette barokk-klsszicista stílusban.
- A Migazzi család neoromán stílusú mauzóleuma 1885-ben épült.
- Múzeumának gazdag helytörténeti és néprajzi gyűjteménye van.

## [szerkesztés] Híres emberek

- Itt született 1887-ben Gragger Róbert irodalomtörténész.
- Itt nyugszik Janko Kráľ szlovák költő, Jókai jurátustársa.
- Itt hunyt el 1896-ban gróf Migazzi Vilmos császári kamarás, Bars vármegye főispánja, a főrendi ház tagja.

## [szerkesztés] Külső hivatkozások

- Hivatalos oldal
- Aranyosmarót
- A városi múzeum
- Túristakalauz

A város régi temetőjében nyugszik és sírkerben emelt obeliszkkal díszítve áll Simkovith János és felesége Kuhn Terézia sírja, aki fiatalon részt vett az 1848/49-es szabdságharcban alhadnagyi rangban.Később a város és Bars vármegye elismert és megbecsült közszolgája lett, alispáni rangig vitte és a köznép szeretetét is jelzi, hogy ilyen díszes sírkertet állítottak neki. A sírkert az 1990-es évek közepéig rettentően elhanyagolt volt, valószínű a leszármazottak hiánya miatt, ekkor zoborvidéki fiatalok híradása nyomán egy budapesti baráti társaság - a 'Történelmi Emlékhelyeket Ápoló Társaság - a Hadtörténeti Múzeum Hadisírgondozó Irodája támogatásával a sírkertet teljesen felújította. Téves és valótlan az az állítás tehát, mely több helyen is megjelent, hogy a sírkertet egy dunaszerdahelyi illetőségű 'Pro Pátria' egyesület állította helyre, ők csak koszorút helyeztek el a síron a 2002 március 15-i ünnepség során ! Azóta a március 15-i Nyitra-vidéki megemlékezések rendszeres ünnepi helyszíne az aranyosmaróti Simkovith sírkert.

A lap eredeti címe "http://hu.wikipedia.org../../../a/r/a/Aranyosmar%C3%B3t.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Română
- Русский
- Slovenčina